|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΝΟΜΟΣ ΑΤΤΙΚΗΣ  ΔΗΜΟΣ ΠΕΝΤΕΛΗΣ | Μελίσσια 6/12/2024  Αρ.Σχεδ: 25314  Αρ. Πρωτ: 7047 |

**ΔΙΑΚΗΡΥΞΗ**

**ΔΗΜΟΠΡΑΣΙΑ ΕKΜΙΣΘΩΣΗΣ ΑΘΛΗΤΙΚΩΝ ΕΓΚΑΤΑΣΤΑΣΕΩΝ**

Ο Δήμος Πεντέλης προκηρύσσει ανοικτό πλειοδοτικό διαγωνισμό με ανοικτές προσφορές για την εκμίσθωση τεσσάρων (4) γηπέδων τένις τα οποία βρίσκονται στο πάρκο Μοσχοπόλεως επί της οδού Μοσχοπόλεως στην Δ.Κ Μελισσίων Δήμου Πεντέλης.

Με την υπ’αριθμ.156/2024 απόφαση του Δημοτικού Συμβουλίου καθορίστηκαν οι όροι:

**Περιγραφή και θέση των μισθίων**

Τρία (3) γήπεδα τένις στο πάρκο Μοσχοπόλεως επί της οδού Μοσχοπόλεως στην Δ.Κ Μελισσίων Δήμου Πεντέλης, επιστρωμένου του αγωνιστικού τους χώρου με ακρυλικό ελαστοσυνθετικό τάπητα και περιφραγμένα με βαρύ συρματόπλεγμα.

Οι ώρες που θα διατίθενται προς μίσθωση τα 1,2,3 γήπεδα τένις είναι οι παρακάτω:

(α) Πρωινές ώρες Τρίτη και Πέμπτη από 09:00 -14:00

(β) Πρωινές ώρες Σάββατο, Κυριακή και αργίες από 09.00-14.00

(γ) Απογευματινές / βραδινές ώρες Δευτέρα έως Παρασκευή από 17.00-22.00

(δ) Απογευματινές / βραδινές ώρες Σάββατο, Κυριακή και αργίες από 17.00-22.00

**Οι ώρες που θα διατίθενται προς μίσθωση το τέταρτο (4ο) γήπεδο τένις είναι οι παρακάτω:**

(στ) Πρωινές ώρες Σάββατο, Κυριακή και αργίες από 12.00-15.00

(ζ) Απογευματινές / βραδινές ώρες Σάββατο, Κυριακή και αργίες από 19.00-21.00

(η) Απογευματινές / βραδινές ώρες Τρίτη και Πέμπτη από 17:00 -22:00

Ο διαγωνισμός θα διεξαχθεί σύμφωνα με τις διατάξεις του ΠΔ 270/81, τις διατάξεις του Ν.3463/06 και τα οριζόμενα στο Ν.3852/2010.

Το ελάχιστο όριο πρώτης προσφοράς ορίζεται στο ποσό των τεσσάρων χιλιάδων οκτακοσίων δέκα (4.810,00€) (συμπεριλαμβανομένου του χαρτοσήμου) και η διάρκεια μίσθωσης ορίζεται στα τρία(3) έτη, με δυνατότητα ανανέωσης ένα (1) έτος μετά από συμφωνία των δύο μερών.

Για την συμμετοχή στη Δημοπρασία υποβάλλεται μαζί με τα υπόλοιπα δικαιολογητικά, έως την 12:00 μεσημβρινή της προηγούμενης ημέρας του διαγωνισμού, ως εγγύηση συμμετοχής εγγυητική επιστολή ύψους 2% [που αντιστοιχεί σε ποσό των τεσσάρων χιλιάδων οκτακοσίων δέκα ευρώ (4.810,00€), το οποίο προκύπτει από το τίμημα της αρχικής τιμής εκκίνησης δημοπρασίας (4.810€) επί τη συνολική διάρκεια της μίσθωσης των τριών (3 έτη) αναγνωρισμένης Τράπεζας ή βεβαίωση του Ταμείου Παρακαταθηκών και Δανείων από αυτόν, που επιθυμεί να λάβει μέρος στη δημοπρασία, με ισχύ τουλάχιστον έξι (6) μηνών.

Οι όροι και οι προϋποθέσεις συμμετοχής στο διαγωνισμό καθορίζονται με την υπ’ αρ. 156/2024 Απόφαση Δημοτικού Συμβουλίου, η οποία μπορείτε να την αναζητήσετε στη ΔΙΑΥΓΕΙΑ, στο site του Δήμου Πεντέλης με αριθμό Α.Δ.Α. 90ΜΥΩΞ3-80Ω.

Όσοι επιθυμούν να συμμετάσχουν θα υποβάλλουν τα δικαιολογητικά που αναφέρονται στην υπ΄αριθμ.156/2024 απόφαση του Δημοτικού Συμβουλίου στο πρωτόκολλο του Δήμου Πεντέλης, την 19/ 12 / 2024, ημέρα Πέμπτη, μέχρι την 12:00 μεσημβρινή, στο ισόγειο, επί της οδού Καλαμβόκη 2α Δ.Κ. Μελισσίων Δήμου Πεντέλης. Και μετά από τον έλεγχο των δικαιολογητικών και ώρα 14:00 θα διεξαχθεί η δημοπρασία στο ισόγειο του Δημαρχείου Πεντέλης επί της οδού Καλαμβοκη 2α στα Μελίσισα.

Πληροφορίες, αιτήσεις συμμετοχής, αντίγραφα απόφασης με τους όρους και τις προϋποθέσεις, διατίθενται από τα γραφεία της διοικητικής υπηρεσίας του Τμήματος Πολιτισμού & Αθλητισμού Δήμου Πεντέλης που βρίσκεται στο Δ.Α.Κ. Μελισσίων (Κολυμβητήριο) τις εργάσιμες ημέρες, από ώρα 09:00 – 14:00 (αρμόδια υπάλληλος: κα Παδιώτη Ιωάννα).

Η ΔΗΜΑΡΧΟΣ

ΚΟΣΜΟΠΟΥΛΟΥ ΑΝΑΣΤΑΣΙΑ